b'\n_START_ARTICLE_\nMarij Bratina\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Antona in Fran\xc4\x8di\xc5\xa1ke Bratina rojene \xc5\xa0atej v Stoma\xc5\xbeu pri Ajdov\xc5\xa1\xc4\x8dini. Ljudsko \xc5\xa1olo je obiskoval v rojstnem kraju, nato je bil leta 1934 sprejet na jezuitski in\xc5\xa1titut v Gallaretu pri Milanu. Po treh letih \xc5\xa1tudija se je odlo\xc4\x8dil izstopiti iz_NEWLINE_duhovni\xc5\xa1kega stanu. zaposlil se je kot u\xc4\x8ditelj italijanskega in latinskega jezika ter knji\xc5\xbeevnosti na klasi\xc4\x8dni gimnaziji Cesare Arici v  Brescii. Med _NEWLINE_2. svetovno vojno je bil vojak na ruskem boji\xc5\xa1\xc4\x8du. Tu je bil ranjen, po okrevanju pa je pri\xc5\xa1el v Trst. V Trstu se je povezal z naronoosvobodilnim gibanjem in do\xc4\x8dakal prihod 4. jugoslovanske armade. _NEWLINE_Po osvoboditvi je bil u\xc4\x8ditelj na gimnaziji v Kopru. \xc5\xbde tukaj se je seznanil z arhivskim gradivom, saj je pomagal pri delovanju \xc2\xbbZbirnega centra\xc2\xab\xc2\xa0v Portoro\xc5\xbeu. Ta izku\xc5\xa1nja, sodelovanje pri postavitvi razstave \xc2\xbbSlovenci ob Jadranu\xc2\xab, predvsem pa znanje latin\xc5\xa1\xc4\x8dine so ga jeseni 1953 privedle do mesta ravnatelja v koprskem Mestnem arhivu,ki pa je to ime in ustanovitel do\xc5\xbeivel \xc5\xa1ele 25. februarja 1956 prav zaradi Bratinovega vestnega delovanja. Na lastno \xc5\xbeeljo je dobro leto po ustanovitvi arhiva od\xc5\xa1el nazaj v prosveto. Po njegovem odhodu pa je arhiv do\xc5\xbeivljal te\xc5\xbeke \xc4\x8dase. Ponovno se je kot arhivar oziroma arhivski svetovalec  - tedaj \xc5\xbee v Pokrajinskem arhivu Koper - zaposlil leta 1969 in tu ostal do upokojitve 1973. Bratina je strokovno uredil, popisal in izdelal inventarje za precej starej\xc5\xa1ih in novej\xc5\xa1ih arhivskih fondov. Njegovo delo \xc5\xa1e danes slu\xc5\xbei kot izredno koristen napotek tako strokovnim delavcem v arhivu kot tudi drugim uporabnikom arhivskega gradiva.'